বৃহস্পতিবার বিকালে ঝিনাইদহের সুরাট ইউনিয়নে বিএনপির প্রার্থী মঞ্জুরুলসহ তিন জনের মনোনয়নপত্র কেড়ে নেওয়া হয়েছে বলে অভিযোগ উঠেছে। জেলার হরিণাকুন্ডুর বিভিন্ন এলাকায় ব্যাপক ভাবে বোমাবাজী করা হচ্ছে। এদিকে কালীগঞ্জের বারোবাজার ইউনিয়নে দলীয় প্রার্থীকে পাশ করানোর জন্য নানা কৌশল অবলম্বন করা হচ্ছে। স্বতন্ত্র, জাতীয়পার্টি ও বিএনপি প্রার্থীর বাড়িতে অচেনা লোক পাঠানো হচ্ছে এবং আত্মীয় সজনদের মারধর করা হচ্ছে। কালীগঞ্জের জামাল ইউনিয়নে কোন প্রার্থী খুজে পাওয়া যায় নি। বারোবাজারে এক ইউপি মেম্বর মনোনয়ন জমা দিয়ে ক্যাডারদের ভয়ে নিখোঁজ ছিলেন।